Wikidata Andreas Sartius
Res apud Vicidata repertae:Andreas Sartius: imagoAndreas Sartius: imago
*Nativitas*: 16 Iulii 1486; Florentia  
*Obitus*: 29 Septembris 1530; Florentia  
*Patria*: Respublica Florentina  
*Nomen nativum*: Andrea d'Agnolo di Francesco di Luca di Paolo del Migliore Vannucchi
**Officium**

*Munus*: pictor, delineator  

**Familia**

*Coniunx*: Lucrezia del Fede  

**Memoria**

*Sepultura*: Santissima Annunziata  

*Ultima cena in Cenaculum Andreae Sartii, Florentiae*
**Andreas Sartius**, vulgo *Andreas d'Agnolo di Francesco di Luca di Paolo del Migliore*, dictus *del Sarto* (natus die 16 Iulii 1486 Gualfondae apud Florentiam - mortuus est die 29 Septembris 1530 Florentiae) fuit pictor Italicus aetate Renascentiae.

Vita
----

Filius vestificis - sic cognomen *sartoris* explicatur - apud aurifices tirocinium fecit et pictorem quendam delineationibus suis movit. Iste vir eum docebat et ad Petrum de Cosimo misit. Postea Sartius apud Franciabigio operam dabat. Magis autem eum moverunt Leonardus Vincius et Frater Bartholomaeus quorum pingendi rationes affabre suis modis adiunxit coloribus firmatis. Annis inter 1509 et 1514 opera tectoria in fano Florentino ordinis Servorum Mariae pinxit. Pro Fraternitate discalceatorum anno 1511 Christi baptisma confecerat. Annis inter 1515 et 1526 cyclum cum scaenis e vita Ioannis Baptistae pergebat. Quae opera sucida et varia sunt, bene ordinata et harmonice colorata, delineatione accuratissima et amoenitate egregia.

Creationum periodus altera libertates motuum, penicilli, colorum auxit. Inter tabulas anteriores citemus *Mariae annuntiationem* (1512; in Palatio Pittiano), *Disputationem de Tritinate* et *Virginem Harpyiarum* (1517 in Officiis Florentinis). Anno 1518 rege Francisco I invitante in Franciam itum est, unde post unum annum in patriam revenit ut pro rege Francico artificia nova et vetere compararat. Sed pecunias regias commendatas disiciens Florentiae latebat; isto tempore imagines maximi momenti fecit pro Fraternitate discalceatorum et pro coenobio Servorum Mariae: e.g. *Deiparam cum parvulo* in pictura olearia (quam nunc Vindobonae videris) sive *Deiparam del Sacco* famosam tribus cum figuris (fere anno 1525; quod opus permulti optimum dicunt). Inter temporum posteriorum opera adhuc *Ascensio Mariae in coelos*, *Familia sancta* (1529) et *Effigies artificis ipsius* mentionis dignae sunt.

Opera selecta
-------------

* Vita Ioannis Baptistae, series picturarum muralium in claustro Fraternitatis discalceatorum Florentiae factarum
* "Animalia Caesari tributa"
* "Annuntiatio"
* "Disputatio de Trinitate"
* "Ultima Cena"
* "Virgo Harpyiarum"
* "Noli me tangere"

Notae
-----

1. ↑  Vide Reumont (1835) p. 128
2. ↑  Padovani (2007)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Andream Sartium** spectant. |

* Opera apud *Web Gallery of Art*
* De Andrea del Sarto in *Artcyclopedia*

Bibliographia
-------------

* *Andrea del Sarto (1486–1530): Dipinti e disegni a Firenze* [catalogus]. Florentiae, 1986. Vide et recensiones J. Shearman in *Burlington Magazine* vol. 129 (1987), pp. 498–502; A. Angelini in *Prospettiva* vol. 45 (1986), pp. 85–92
* Luigi Biadi, *Noticie inedite della vita d'Andrea del Sarto*. Florentiae, 1829 (Textus apud *Google Books*)
* D. Cordellier, *Hommage à Andrea del Sarto* [catalogus]. Lutetiae, 1986
* S. J. Freedberg, *Andrea del Sarto*. 2 voll. Cambridge, Mass. 1963
* R. Monti, *Andrea del Sarto*. 2a ed. Mediolani, 1981
* A. Natali, A. Cecchi, *Andrea del Sarto*. Florentiae, 1989
* Serena Padovani, *Andrea del Sarto*. Florentiae, 1986
* Serena Padovani, "Sarto, Andrea del" in *Grove Art Online*. 2000 Situs venalis
* A. Petrioli Tofani, *Andrea del Sarto: Disegni*. Florentiae, 1985
* Alfred von Reumont, *Andrea del Sarto*. Lipsiae, 1835 **(Theodisce)** (Textus apud *Google Books*)
* J. Shearman, *Andrea del Sarto*. 2 voll. Oxonii, 1965

Pinacotheca
-----------

* Ioannes Baptista iuvenis Ioannes Baptista iuvenis
* Madonna cum sanctis et angelo Madonna cum sanctis et angelo
* Madonna cum puero et Ioanne Baptista Madonna cum puero et Ioanne Baptista
* Sacrificium Isaaci Sacrificium Isaaci
* Pietas Pietas